**Zápisnica č. 11**

**z riadneho zasadnutia Akademického senátu**

**Fakulty humanitných a prírodných vied Prešovskej univerzity v Prešove**

 **zo dňa 23. 11. 2020**

**1. Prítomní**

Podľa prezenčnej listiny.

**2. Program rokovania**

1. Otvorenie.
2. Kontrola plnenia uznesení.
3. Prerokovanie a schválenie Správy o hospodárení FHPV PU v Prešove za rok 2019.
4. Prerokovanie a schválenie Rozpočtu FHPV PU v Prešove na rok 2020.
5. Prerokovanie a schválenie nového znenia Zásad volieb do AS FHPV PU.
6. Rozličnosti.
7. Záver.

**3. Priebeh zasadnutia**

**K bodu 1 programu rokovania:**

Predseda AS FHPV prof. RNDr. Robert Ištok, PhD. otvoril riadne zasadnutie AS FHPV PU a privítal hostí, dekanku FHPV PU v Prešove prof. MVDr. Janku Poráčovú, PhD., prodekanku prof. RNDr. Jarmilu Bernasovskú, PhD., ako aj tajomníčku fakulty Ing. Elenu Jenčovú. V úvode poveril Mgr. Vladislavu Košovú vykonaním zápisu z tohto riadneho zasadnutia AS FHPV PU. Následne odovzdal osvedčenie o zvolení do AS FHPV PU za zamestnaneckú časť RNDr. Vladimírovi Solárovi, PhD.

**K bodu 2 programu rokovania:**

AS FHPV PU skonštatoval, že všetky uznesenia, prijaté na predchádzajúcich dvoch zasadnutiach AS FHPV PU boli splnené resp. priebežne sa plnia.

**K bodu 3 programu rokovania:**

Podľa Zákona 131/2002 Z.z. o vysokých školách a o zmene a doplnení neskorších predpisov, § 27, odsek 1, písmeno g akademický senát fakulty schvaľuje výročnú správu o hospodárení. Text Správy o hospodárení FHPV PU v Prešove za rok 2019 bola zároveň rozoslaný členom AS FHPV elektronickou poštou v predpísanej lehote.

Predseda AS FHPV PU prof. RNDr. Robert Ištok, PhD. odovzdal slovo dekanke FHPV PU prof. MVDr. Janke Poráčovej, PhD., ktorá sa vyjadrila k dôvodom neskoršieho vypracovania tejto správy, ako aj Rozpočtu FHPV PU v Prešove na rok 2020. Ako dôvody uviedla limitujúce opatrenia v súvislosti s opatreniami, týkajúcimi sa epidemiologickej situácie, ako aj osem mesiacov neobsadené miesto na pozícii tajomníka fakulty, ktoré obsadila Ing. Elena Jenčová od 2.9.2020. Následne pani dekanka prof. MVDr. Janka Poráčová, PhD. poverila tajomníčku fakulty Ing. Elenu Jenčovú, aby členov AS FHPV PU zoznámila s obsahom Správy o hospodárení FHPV PU v Prešove za rok 2019.

Po odprezentovaní príslušného dokumentu poďakoval predseda AS FHPV PU prof. RNDr. Robert Ištok, PhD. tajomníčke fakulty Ing. Elene Jenčovej za vystúpenie a odovzdal slovo predsedníčke ekonomickej komisie AS FHPV PU doc. RNDr. Marte Mydlárovej Blaščákovej, PhD., ktorá prezentovala stanovisko komisie. Jej členovia sa na základe online rokovania, konaného dňa 16.10.2020 rozhodli odporučiť schválenie Správy o hospodárení FHPV PU v Prešove za rok 2019. Pripomienky členov komisie boli prerokované s tajomníčkou fakulty.

V rozprave nevystúpil nikto z prítomných členov AS FHPV PU, ani z hostí.

Predseda AS FHPV PU dal hlasovať o prijatí návrhu uznesenia č. 1.

**Návrh uznesenia č. 1:**

Akademický senát FHPV PU v Prešove na svojom riadnom zasadnutí 23. 11. 2020 schválil Správu o hospodárení FHPV PU v Prešove za rok 2019.

**POČET PRÍTOMNÝCH:** 12 **ZA:** 12 **PROTI:** 0 **ZDRŽALI SA:** 0

**K bodu 4 programu rokovania:**

Predseda AS FHPV PU prof. RNDr. Robert Ištok, PhD. odovzdal slovo tajomníčke fakulty Ing. Elene Jenčovej, aby členom AS FHPV PU odprezentovala dokument, týkajúci sa Rozpočtu FHPV PU v Prešove na rok 2020, ktorý bol spracovaný na prelome septembra a októbra 2020. Podľa Zákona 131/2002 Z.z. o vysokých školách a o zmene a doplnení neskorších predpisov, § 27, odsek 1, písmeno e akademický senát fakulty schvaľuje rozpočet fakulty. Text Rozpočtu FHPV PU na rok 2020 bol zároveň rozoslaný členom AS FHPV elektronickou poštou v predpísanej lehote.

Predseda AS FHPV PU prof. RNDr. Robert Ištok, PhD. poďakoval tajomníčke fakulty Ing. Elene Jenčovej za vystúpenie a odovzdal slovo predal slovo predsedníčke ekonomickej komisie AS FHPV PU doc. RNDr. Marte Mydlárovej Blaščákovej, PhD., ktorá informovala členov AS FHPV PU o online zasadnutí ekonomickej komisie dňa 16.10.2020, kedy spoločne schválili návrh Rozpočtu FHPV PU v Prešove na rok 2020 bez pripomienok.

V rozprave vystúpil Ing. Jozef Oboňa, PhD. s otázkou smerujúcou k Trojdňovému projektu vypracovanému prof. RNDr. Mariánom Reiffersom, DrSc. Na túto problematiku reagovala pani dekanka prof. MVDr. Janka Poráčová, PhD. Podľa jej informácie sú financie v súčasnosti v rezervnom fonde rektorátu PU a vedenie univerzity čaká na výsledky kontroly vykonanej počas letných mesiacov. Po vyhodnotení výsledkov budú finančné prostriedky postupne distribuované.

Predseda AS FHPV PU dal hlasovať o prijatí návrhu uznesenia č. 2.

**Návrh uznesenia č. 2:**

Akademický senát FHPV PU v Prešove na svojom riadnom zasadnutí 23. 11. 2020 schválil Rozpočet FHPV PU v Prešove na rok 2020.

**POČET PRÍTOMNÝCH:** 12 **ZA:** 12 **PROTI:** 0 **ZDRŽALI SA:** 0

**K bodu 5 programu rokovania:**

Uvedený bod bol na riadne zasadnutie AS FHPV PU v Prešove zaradený na základe uznesenia č.7, schváleného na zasadnutí AS FHPV PU v Prešove dňa 12.9.2019, ktoré znie nasledovne:

*Akademický senát FHPV PU v Prešove na svojom riadnom zasadnutí 12.9.2019 schválil nasledovné termíny:*

*a) na predkladanie návrhov na aktualizáciu dokumentu Zásady volieb do AS FHPV PU do 30. júna 2020;*

*b) na prijatie nového znenia dokumentu Zásady volieb do AS FHPV PU do 31. decembra 2020.*

Predseda AS FHPV PU informoval, že vzhľadom na aktuálnu epidemiologickú situáciu sa pravdepodobne riadne zasadnutie AS FHPV PU v Prešove v období do 31.12.2020 už nebude konať,  preto je tento bod zaradený do rokovania dnešného zasadnutia. Príslušný materiál bol zároveň rozoslaný členom AS FHPV elektronickou poštou v predpísanej lehote.

V rozprave vystúpili:

* podpredseda AS FHPV PU Dr. h. c. doc. PaedDr. Vladimír Šebeň, PhD. sa kriticky vyjadril k bodom 5 až 9 v článku 7 navrhovaného dokumentu Zásady volieb do AS FHPV PU, ktoré sa dotýkajú problematiky súvisiacej s antikampaňou,
* na túto pripomienku zareagoval predseda legislatívnej komisie Ing. Jozef Oboňa, PhD., podľa ktorého problematické body možno v rámci schvaľovanie AS FHPV PU vylúčiť z textu Zásad volieb do AS FHPV PU
* predseda legislatívnej komisie, Ing. Jozef Oboňa, PhD., zároveň prítomných informoval o záveroch rokovania legislatívnej komisie AS FHPV PU v súvislosti s dvoma návrhmi pre nové znenie Zásad volieb do AS FHPV PU, pričom po prerokovaní príslušných materiálov vyhodnotila legislatívna komisia silné a slabé stránky oboch návrhov a vytvorila jeden spoločný návrh, ktorý bol prerokovaný s právničkou univerzity JUDr. Veronikou Grucovou,
* v rámci rozpravy vystúpil podpredseda AS FHPV PU Mgr. Peter Mocák s návrhom, presunúť hlasovanie o tomto bode programu na neskoršie obdobie, keďže podľa Zákona 131/2002 Z.z. § 26 ods.1 tvoria študenti najmenej tretinu členov akademického senátu fakulty, čo v súčasnej situácii na rokovaní AS FHPV PU nie je dodržané z objektívnych dôvodov, keďže trom študentom zanikol mandát po ukončení štúdia, preto navrhol prijať uznesenie č. 3.

Predseda AS FHPV PU dal hlasovať o prijatí návrhu uznesenia č. 3.

**Návrh uznesenia č.3:**

Akademický senát FHPV PU v Prešove na svojom riadnom zasadnutí 23. 11. 2020 schválil termín prerokovania Zásad volieb do AS FHPV PU maximálne po uplynutí troch mesiacov po realizácii doplňujúcich volieb do študentskej časti AS FHPV PU.

**POČET PRÍTOMNÝCH:** 12 **ZA:** 2 **PROTI:** 10 **ZDRŽALI SA:** 0

Z rozpravy vyplynulo, že dokument Zásady volieb do AS FHPV PU bude upravený tak, že v bodoch 5,6 a 7 článku 7 bude odstránená formulácia „v prospech a neprospech kandidáta“.

Predseda AS FHPV PU dal hlasovať o prijatí návrhu uznesenia č. 4.

**Návrh uznesenia č.4:**

Akademický senát FHPV PU v Prešove na svojom riadnom zasadnutí 23.11.2020 schválil s pripomienkami znenie dokumentu Zásady volieb do Akademického senátu Fakulty humanitných a prírodných vied, ktoré budú platné od 1. januára 2023.

**POČET PRÍTOMNÝCH:** 12 **ZA:** 10 **PROTI:** 2 **ZDRŽALI SA:** 0

**K bodu 6 programu rokovania :**

Podpredseda AS FHPV PU v Prešove Dr. h. c. doc. PaedDr. Vladimír Šebeň, PhD. informoval členov AS FHPV PU o uzneseniach Rady vysokých škôl SR k Národnému integrovanému reformnému plánu „Moderné a úspešné Slovensko“, zaoberajúcemu sa hodnotením vysokých škôl a zásahmi vedúcimi k minimalizácii vplyvu univerzitných senátov na dianie v univerzitnom prostredí. Na hlasovaní o Návrhu stanoviska RVŠ SR k Národnému integrovanému reformnému plánu „Moderné a úspešné Slovensko“ sa celkovo zúčastnilo 97 zástupcov, z ktorých 92 hlasovalo za tento návrh, 1 proti tomuto návrhu, 4 sa zdržali a 38 zástupcovia nezahlasovali. V konečnom dôsledku RVŠ SR schválila hlasovaním per rollam návrh Stanoviska RVŠ SR k Národnému integrovanému reformnému plánu „Moderné a úspešné Slovensko“. Okrem uvedeného dokumentu podpredseda AS FHPV PU oboznámil prítomných aj s návrhom RVŠ SR, týkajúci sa rozpočtu na rok 2021. Medzi najzásadnejšie zmeny v metodike patrí nahradenie koeficientu kvalifikovanej štruktúry koeficientom intenzity výskumnej činnosti a zvyšovanie váhy uplatnenia absolventov. Podpredseda AS FHPV PU v Prešove Dr. h. c. doc. PaedDr. Vladimír Šebeň, PhD. vyzval členov AS FHPV PU v Prešove k zaslaniu pripomienok k navrhovanej smernici na jeho adresu, prípadne aj tajomníčke fakulty Ing. Elene Jenčovej pre sformulovanie jednotného názoru na úrovni fakulty.

V rámci rozpravy vystúpila dekanka Fakulty humanitných a prírodných vied Prešovskej univerzity v Prešove prof. MVDr. Janka Poráčová, PhD. s poďakovaním podpredsedovi AS FHPV PU v Prešove Dr. h. c. doc. PaedDr. Vladimírovi Šebeňovi, PhD. za odoslanie materiálov a rovnako vyzvala členov AS FHPV PU v Prešove aby podpredsedovi AS FHPV PU a  tajomníčke fakulty predkladali pripomienky k predmetným materiálom. Takisto sa venovala plneniu nových kritérií nastavených v oblasti akreditácie. K tejto problematike sa vedenie fakulty stretne so zástupcami všetkých katedier pre vyhodnotenie kritérií potrebných na splnenie stanovených podmienok. Po uvedených informáciách sa poďakovala predsedovi a podpredsedovi AS FHPV PU, Ekonomickej komisii AS FHPV PU a tajomníčke fakulty za ochotu a spoluprácu pri príprave Správy o hospodárení FHPV PU v Prešove za rok 2019 a Rozpočtu FHPV PU v Prešove na rok 2020.

V rozprave vystúpil aj Ing. Jozef Oboňa, PhD., ktorý mal technickú poznámku smerujúcu k digitalizácii v rámci registrácie publikácií a citácií v univerzitnej knižnici. Tajomníčka fakulty Ing. Elena Jenčová sa vyjadrila, že podporuje vyslovenú víziu, ale do dnešných dní sa s vedením knižnice nedohodli na riešení problému.

Do uvedenej diskusie sa zapojila aj pani dekanka FHPV PU v Prešove prof. MVDr. Janka Poráčová, PhD., ktorá dala do pozornosti nový softvér pre vyhodnocovanie univerzitných pracovníkov, ktorý bude sprevádzkovaný v budúcom roku, v ktorom si každý zamestnanec bude môcť samostatne zapísať citácie a publikačnú činnosť a tým sa eliminuje uvedený problém.

V závere predseda AS FHPV PU prof. RNDr. Robert Ištok, PhD. poďakoval členom za účasť a informoval, že pri zlepšení epidemiologickej situácie a v prípade fyzickej prítomnosti študentov na výučbe podá návrh na schválenie členov volebnej a mandátovej komisie pre konanie doplňujúcich volieb do študentskej časti AS FHPV PU v Prešove.

V  Prešove, 25.11.2020

Zápisnicu spracovala Mgr. Vladislava Košová, členka AS FHPV PU

 .........................................................

 prof. RNDr. Robert Ištok, PhD.

 predseda AS FHPV PU

 ..........................................................

 Dr. h. c. doc. PaedDr. Vladimír Šebeň, PhD.

 podpredseda AS FHPV PU

 ...........................................................

 Mgr. Peter Mocák

 podpredseda AS FHPV PU